Diari Oficial de la Generalitat Valenciana


Sumari del DOGV 249, del 06-05-1985 (1985/804230)

ORDRE del 20 de febrer de 1985, de la Conselleria de Cultura, Educació i Ciència, per la qual es desenvolupa el Decret 120/1984 de 12 de novembre sobre constitució i funcionament de les Federacions Esportives Valencianes.
-----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1985/02/20/(1)/dof/vci/html**

### Dades del document

Número de DOGV
:   249

Data del DOGV
:   06-05-1985

Secció del DOGV
:   DISPOSICIONS GENERALS

Número del document
:   1985/804230


Data del document
:   20-02-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 20 de febrer de 1985, de la Conselleria de Cultura, Educació i Ciència, per la qual es desenvolupa el Decret 120/1984, de 12 de novembre, sobre constitució i funcionament de les Federacions Esportives Valencianes.  
L'Estatut d'autonomia de la Comunitat Valenciana aprovat per L.O. 5/82 de l'1 de juliol i posteriorment el Reial Decret 4099/1982 del 29 de desembre feren possible que la Generalitat Valenciana assumís de forma exclusiva la competència en matèria d'esports, competència que per Decret del President de la Generalitat número 23 de l'1 de mar; de 1983, fou assignada a la Conselleria de Cultura, Educació i Ciència.   
Així doncs , pertoca a la Generalitat Valenciana d'ordenar, planificar i programar l'activitat esportiva a la nostra comunitat, fomentant l'associacionisme Esportiu i regulant-ne les expressions Federatives en la mesura que gestionen competències de caràcter públic i sempre que el seu àmbit no ultrapassen el propi de la Comunitat Valenciana.   
Fent ús d'aquestes facultats, el ple del Consell de la Generalitat Valenciana aprovà el Decret 120/1984 del 12 de novembre per el qual es regulava la constitució i funcionament de les federacions Esportives de la Comunitat Valenciana, i en el qual es van establir les línies fonamentals en ordre a l'estructura i funcionament que haurien de tenir les federacions Autonòmiques, com a Entitats dotades de personalitat jurídica pròpia i plena capacitat d'obrar sense perjudici de la seua vinculació a les respectives Federacions Espanyoles en les competències que siguen pròpies d'aquelles.   
I atés allò que estableix la disposició final 3.a d'aquest Decret, la Conselleria de Cultura, Educació i Ciència, val ara establir les normes mínimes que garantitzen que el procés electoral de les nostres Federacions serà democràtic i que les assemblees Federatives que en el seu dia resulten elegides, comptaran amb la representació proporcional de tots els estaments esportius.   
En atenció d'aquests motius,   
ORDENE:   
Capitulo 1. Procediment de Constitució  
Article 1.r  
a) La Constitució de Federacions Esportives en la Comunitat Valenciana, segons prevé el Decret 120/1984 de 12 de novembre del Consell de la Generalitat Valenciana, s'iniciarà pels següents Organs en funció de l'estructura federativa actualment vigent:   
Quan es tracte de Federacions Esportives que existeixen com a Delegacions de les Federacions Espanyoles amb l'àmbit territorial de la Comunitat Valenciana, les seues juntes de Govern elaboraran els Estatuts i desenvoluparan el procés electoral amb les determinacions i terminis que estableix la present ordre.   
Quan les estructures federatives no tinguen jurisdicció en tot l'àmbit territorial autonòmic, es constituirà una comissió Gestora com a màxim de sis persones, composta paritàriament per membres de les Federacions Provincials existents de l'esport corresponent.   
Quan les estructures Federatives que hi haja com a Delegacions Territorials d'una Federació Espanyola, tinguen el seu àmbit d'actuació que ultrapasse el de la Comunitat Autònoma, es constituirà una Comissió Gestora composta exclusivament per tots els membres de la Junta de Govern que pertanyen a l'àmbit de la Comunitat Valenciana, a fi de procedir per aquesta al compliment d'allò que estableix la present Ordre.   
b) De la Constitució de la Comissió Gestora o si s'escau de la composició de la Junta de Govern que haurà de dur a terme el procés constitutiu de la Federació, es donarà trasllat a la Direcció General de Joventut i Esports de la Conselleria de Cultura, Educació i Ciència.   
Article 2.n  
La Junta de Govern o si s'escau, la Comissió Gestora procedirà en el termini màxim de dos mesos des de la publicació d'aquesta Ordre, a la redacció d'uns Estatuts i presentació d'aquest a la Direcció General de Joventut i Esports per a la ratificació, i aquesta podrà formular les indicacions pertinents.   
Des de la data de la ratificació i en un termini de quinze dies, la Comissió Gestora o Junta de Govern procedirà a la determinació provisional del nombre de representants dels estaments d'Associacions Esportives, Esportistes, Tècnics-Entrenadors i Jutges-Arbitres que integraran l'Assemblea General de la Federació. Així mateix redactaran un reglament per a l'elecció de tots ells i posteriorment del President de la Federació, d'acord amb les normes i criteris d'aquesta Ordre. Com a annex al Reglament Electoral de les Federacions s'inclourà al cens electoral d'Associacions Esportives, Esportistes, Tècnics-Entrenadors i Jutges-Arbritres en cada circumscripció electoral.   
La composició de l'Assemblea i el Reglament Electoral es presentaran per a coneixença i ratificació de la Direcció General de Joventut i Esports.   
La Comissió Gestora haurà de recaptar les dades que calguen per al compliment dels seus objectius, de les Federacions Provincials, sense menyscabament de l'exercici de les funcions pròpies d'aquestes.   
Article 3.r  
Quan ja dispose de la composició provisional de l'Assemblea General i del Reglament electoral ratificats, la junta de Govern o, si s'escau la comissió Gestora procedirà a la publicació del calendari, cens i convocatòria de les eleccions dins de quinze dies, i no podrà excedir del termini de tres mesos des de la convocatòria la celebració de les eleccions. Aquestes tindran la més àmplia difusió possible per tal que arribe al coneixement general de tots els electors de la Comunitat Valenciana.   
Article 4.t   
Celebrada l'assemblea i elegit el seu President, es procedirà en aquesta o en una altra Assemblea dins del termini màxim de dos mesos, a la ratificació dels Estatuts elaborats per la Junta de Govern o Comissió Gestora. Tot això es notificarà a la Direcció General de Joventut i Esports per a la seua inscripció, si s'escau, en el registre de Clubs, Federacions i Entitats Esportives de la Comunitat Valenciana.   
Article 5.é  
La Constitució d'una Federació Autonòmica que es dedicaria a la promoció i pràctica d'una modalitat esportiva no implantada fins ara en l'estructura Territorial de la Comunitat Valenciana, però si en l'àmbit Estatal i reconeguda pel Consell Superior d'esports, llevats els Esports Autòctons, haurà de complir els següents requisits:  
a) Acta fundacional otorgada davant notari, per un mínim de cinc persones que represente, al menys, cinc Clubs Esportius, els quals es constituiran en Comissió Gestora. b) En el termini de dos mesos des de la subscripció de l'acta funcional, la comissió Gestora procedirà a la redacció d'uns Estatuts i presentació d'aquests davant la direcció General de Joventuts i Esports per a la seua ratificació, podent formular aquesta les indicacions escaients, i a partir d'aquest moment se seguirà el procediment general previst en aquesta ordre.   
Capítol II. Estatuts  
Article 6.é  
Els Estatuts de les Federacions Esportives d'àmbit Autonòmic de la Comunitat Valenciana hauran de regular, entre altres, les següents matèries:   
a) Denominació, finalitat esportiva i adreça.   
b) Organització territorial.   
c) Membres afiliats, tant persones físiques com jurídiques.   
d) Drets i obligacions d'aquests.   
e) Organs de Govern: constitució i funcionament.   
f) Causes d'inelegibilitat o incompatibilitat per a càrrecs directius.   
g) Organs col·laboradors i tècnics.   
h) Moció de censura al President.   
i) Règim econòmic.   
j) Règim documental, que comprendrà com a mínim, el llibre de Registre d'associacions, el d'Actes i els llibres de comptabilitat.   
k) Procediment de modificació d'Estatuts.   
l) Règim disciplinari.   
ll) Causes de dissolució i extinció de la Federació.   
Article 7.é  
Com a mínim., són Organs de Govern i Representació de cada Federació: l'Assemblea General, el President i la Junta Directiva.   
a) L'Assemblea General, que estarà composta pels representants establerts a l'article 12 és l'òrgan superior de la Federació, que es reunirà, almenys una vegada l'any, amb caràcter ordinari per tal de procedir, entre altres temes, a l'aprovació del balanç econòmic, memòria, liquidació del pressupost de l'exercici anterior i formació del següent. I amb caràcter extraordinari, per a l'elecció del President, moció de censura a aquest, modificació d'Estatuts, adopció de tots aquells acords econòmics que poden comprometre de manera irreversible el patrimoni o les activitats pròpies de la Federació i aquelles altres que es determinen als Estatuts o que siguen proposats per un terç de membres de l'Assemblea, sempre que siguen competència d'aquesta.   
L'Assemblea General restarà vàlidament constituïda quan hi concórrega en primera convocatòria la majoria dels seus membres, i en segon convocatòria qualsevulla que siga el nombre d'assistents.   
b) El President, segons que estableix l'article 12 del Decret que desplega aquesta Ordre, és l'òrgan executiu de la Federació que n'ostenta la representació legal, en presideix als òrgans de Govern i n'executa els acords d'aquests.   
c) La Junta Directiva integrada per un mínim. de cinc i un màxim de vint persones, és l'òrgan col·legiat de gestió, està formada pel President de la Federació, els Vice-presidents que s'establiran, el Tresorer i els Vocals. A aquesta assistirà amb veu però sense vot el Secretari que alçarà acta de totes les reunions, ressenyant-hi els assistents, acords adoptats i, si s'escau, les abstencions i vots en contra. La Junta Directiva procedirà, entre altres coses, a la formació del balanç econòmic, memòria anual, pressupost i liquidació de l'anterior, per a la posterior coneixement i aprovació de l'Assemblea General, a la qual assistirà amb dret a vot.   
Article 8.é  
Per a formar part de la junta directiva d'una Federació s'hauran de complir els següents requisits mínims:   
a) Ser major d'edat.   
b) Trobar-se en ple ús dels drets civils.   
c) No haver estat inhabilitat per a l'exercici d'un càrrec públic per sentència judicial ferma, o d'un càrrec esportiu per ressolució ferma dictada per un òrgan disciplinari en l'exercici de les seues competències.   
d) El càrrec de membre de la Junta Directiva d'una Federació Esportiva d'àmbit autonòmic és incompatible amb les mateixes funcions en altra Federació de la Comunitat Valenciana de diferent esport.   
Capítol III. Normes Electorals  
Article 9.é  
El reglament electoral regularà les següents questions:   
a) Circumscripcions electorals i nombre de representants, de cadascun dels estaments per cada una d'elles.  
b) Calendari electoral.  
c) Cens electoral.  
d) Composició, funcionament i competències de la junta Electoral.  
e) Requisits, presentació i proclamació de candidats.  
f) Procediments de resolució de conflictes i reclamacions.  
g) Composició, competències i funcionament de les taules electorals. Aquest contingut farà referència tant a les eleccions a l'assemblea General com a l'elecció del President.  
I totes les altres matèries que es consideren necessàries per al normal desenvolupament del procés electoral.  
Article 10  
Ratificats la composició provisional de l'assemblea i el Reglament electoral, la Junta de Govern o Comissió Gestora exposarà el Cens Electoral en el qual estaran compreses les associacions esportives vinculades a la federació que, inscrites en el registre públic esportiu correspon, hagen organitzat activitats esportives durant l'any anterior. Els esportistes amb llicència en vigor, sempre que l'hagen tinguda durant l'any anterior i els tècnics-entrenadors i jutges-àrbitres que acrediten, almenys des d'un anys abans, la seua condició com a tals, mitjançant titulació o reconeixement de la Federació Espanyola respectiva.   
També s'inclouran en el cens electoral de esportistes tots aquells amb llicència en vigor que durant l'any d'abans estigessen complint el servici militar o de baixa per malaltia i aquells que, tenit llicència vigent durant l'any anterior, es troben actualment en les mateixes condicions.   
Al cens electoral es donarà la màxima difusió entre els electors.   
Article 11  
Serà circumscripció electoral cadascuna de les províncies de la Comunitat Autònoma, sempre que hi haja en aquestes implantació de la modalitat esportiva corresponent.   
Per als estaments de Tècnics-entrenadors i Jutges-àrbitres, si el nombre de electors ho aconsella, es podrà senyalar una única circumscripció d'àmbit autonòmic que serà la del domicili de les Federacions d'actuació en tota la Comunitat ja existents, i on designe la Comissió Gestora corresponent per a les que no existeixen com a tals.   
Article 12  
L'Assemblea General estarà composta per un nombre de cent vint membres, com a màxim, que fixarà el reglament electoral.   
Entre l'estament d'associacions esportives i el dels esportistes, s'elegiran el vuitanta per cent del nombre de membres de l'assemblea, i no hi haurà d'haver entre ells una diferència superior al vint per cent del total.   
Entre els tècnics-entrenadors i jutges-àrbitres, el restant vint per cent, i no hi haurà d'haver entre ells una diferència superior al deu per cent del total.   
Si alguna modalitat esportiva no existeixen aquests dos últims estaments, la proporció referida s'acumularà als dos primers, respetant el seu marge de diferència. Si només en faltava algun, s'acumularà als anteriors un deu per cent, amb què l'altre estament quedarà amb el deu per cent de representants de l'assemblea.   
Les Federacions en les que s'integren menys de trenta associacions esportives en tota la Comunitat Valenciana, establiran als seus Estatuts que en l'Assamblea General hi haja un representant de cadascuna.   
Cada circumscripció electoral comptarà, almenys amb un representant de les associacions esportives, i amb un altre dels esportistes, i es distribuirà la resta entre les circumscripcions electorals d'acord al nombre d'associacions i esportistes existents en cadacuna d'elles, en relació amb el total de la Comunitat.   
En les eleccions a tots els estaments, el vot serà lliure i secret, i es pot regular el vot per correu en els reglaments electorals, però no s'admetrà aquest ni tampoc la delegació de vot per a l'elecció a President.   
Article 13  
Seran electors les persones majors de setze anys el dia de la convocatòria de les eleccions i candidats els electors que en aquesta data siguen majors de divuit anys, i que presenten les seues candidatures d'acord amb el reglament electoral.   
Tota proposta de candidatura a President, haurà d'anar acompanyada de la signatura d'un deu per cent dels membres de dret de l'Assemblea, sense aquest requisit no podrà ser proclamada.   
Article 14  
Elegits els membres de l'assemblea General, la Junta de Govern o la comissió Gestora procedirà a la convocatòria de l'Assemblea en un termini de quinze dies, tenint 'com a punts de l'ordre de dia l'elecció a President i, si s'escau, la ratificació posterior dels Estatuts; per a la qual cosa s'hauran d'enviar, juntament amb la convocatòria reglamentària una còpia d'aquests Estatuts.   
Amb caràcter previ a la votació, cadascun dels candidats exposarà el seu programa a l'Assemblea.   
Serà elegit President el candidat que obtindrà el vot de la majoria absoluta dels membres presents a l'Assemblea. Si no l'obtenia ningú en primera votació, es votarà novament per a elegir d'entre els dos candidats que obtingueren més vots, i resultarà elegit el qui obtindrà la majoria d'aquests.   
Capítol IV. Règim econòmic  
Article 15  
Les Federacions Esportives se sotmetran al règim econòmic de pressupost i patrimoni propis, administrant-ne els ingressos que es destinaran al compliment dels propis fins.   
Article 16  
La Conselleria de Cultura, Educació i Ciència establirà les condicions i requisits que s'hauran de complir per part de la Federació que sol·licite subvencions o ajudes econòmiques i els criteris en què s'assentarà el control d'aquestes.   
Article 17  
Les Federacions podran gravar i alinear els propis ben immobles i prendre diners a préstec, sempre que es complitan els requisits següents:   
a) Que es convoque una Assemblea General Extraordinària on s'adopte l'acord amb la majoria de dos terços dels assistents.   
b) Que aquests actes no comprometren de manera irreversible el patrimoni de la Federació o la seua finalitat Esportiva. En aquests efectes al cinc per cent dels membres de l'Assemblea podrà demanar un previ dictamen econòmic actuarial.   
Article 18  
Als llibres de comptabilitat de cada Federació figuraran tant el patrimoni com els drets, obligacions, ingressos i despeses d'aquesta, i caldrà precisar la procedència d'aquells i la inversió d'aquests.   
Article 19  
Cada Federació haurà de presentar dins del mes de gener de cada any, el balanç, els comptes d'ingressos i despeses i el pressupost d'aquesta davant la Direcció General de Joventut i Esports, donant també compte del compliment d'allò que estableix l'article 25-3 de la Llei 13/1980 de 31 de març, General de la Cultura Física i de l'Esport (BOE del 12-4-80).   
Capítol V. Règim disciplinari  
Article 20  
Les Federacions Esportives, a través dels seus Comités Disciplinaris coneixeran en primera instància, per via de recurs, les conductes susceptibles de sanció d'acord amb els Capítols de Faltes, Sancions i Procediments Disciplinaris que es regulen a les normes legals i als Estatuts i Reglaments d'aquestes.   
Coneixeran dels fets realitzats en l'àmbit territorial de la Comunitat Autònoma per part dels membres afiliats a aquesta o a d'altres Federacions Territorials, si no es tracto d'una competició o prova d'abast nacional o internacional en el qual cos s'estarà a les normes que establirà la corresponent Federació Espanyola o Internacional. També coneixerà dels fets que, realitzats fora d'aquesta Comunitat i per afiliats a aquesta, no estaran subjectes a la competència d'altres Comités Disciplinaris.   
Article 21  
Els Comités Disciplinaris de les Federacions Esportives, coneixeran dels recursos interposats en els procediments sancionadors iniciats pels òrgans disciplinaris de les entitats esportives adscrites a les Federacions, que actuen en l'àmbit de les seues competències.   
Contra les resolucions dels Comités Disciplinaris de Federacions, hi cabrà un recurs davant el Comité Valencià de Disciplina Esportiva.   
DISPOSICIONS TRANSITORIES  
Primera  
En relació amb l'article vint, fins que no es constituirà el Comité Valencià de Disciplina Esportiva, coneixerà dels recursos la Conselleria de Cultura, Educació i Ciència.   
Segona  
Mentre no es dicten les normes legals de caràcter autonòmic s'aplicaran les corresponents del Reial Decret 642/1984 de 28 de març i l'Ordre de 27 de juliol de 1984 del Ministeri de Cultura, que estableixen el Reglament Disciplinari, sense perjudici de les competències de les Federacions Esportives d'àmbit autonòmic de la Comunitat Valenciana.   
DISPOSICIONS FINALS  
Primera  
1. Als efectes de realització del procés electoral el mes d'agost serà considerat hàbil.   
2. Si en alguna Federació no es podia dur a terme allò que estableix l'article primer d'aquesta Ordre, la Direcció General de Joventut i Esports podrà arbitrar el procediment adequat per tal de possibilitar la constitució de la Federació Autonòmica.   
3. També s'autoritza la Direcció General de Joventut i Esports per tal que, excepcionalment i singularment, puga aprovar un canvi en els terminis fixats en aquesta Ordre, a petició degudament fundada d'alguna Federació Esportiva.   
Segona  
Aquesta Ordre entrarà en vigor amb efectes del dia 20 de febrer de 1985.   
València, 20 febrer de 1985.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI